钦定古今图书集成/明伦汇编/闺媛典/第202卷 > 刘允成妻魏氏
## 钦定古今图书集成/明伦汇编/闺媛典/第202卷 > 刘允成妻魏氏

按《丰县志》：魏氏，刘允成妻。允成行谊醇笃，中年病亡，
遗二子，长生龙，次勗志，皆幼。氏年未三十，誓以死殉。
诸姑力劝抚孤，强从之。勗志夭，抚生龙，母子相依，贫
苦日甚。时值河水泛溢，赋役繁兴，氏典鬻衣饰罄尽每持书教子曰：“尔力不任农，习此勿懈，吾甘为尔苦。”
年四十八，以劳瘁呕血死。后生龙应甲午岁荐，为邑
人所推重云。